***Годишна програма за развитие на читалищната дейност***

***На НЧ „Христо Ботев“-1928 за 2023 год.***

Народните читалища са били винаги най -активните разпространители и популяризатори на забележителните сполуки на нашата зряла и самобитна литература и култура.

НЧ „Христо Ботев“-1928 е символ на вековна култура и истинско огнище за съхраняване на националното ни самосъзнание.

То е център за развитие и подпомагане на любителското художествено творчество и средище на празненства и чествания.

Основни цели:

* Обогатяване на дейността и усъвършенстване на предлагания културен продукт и услуги.
* Утвърждаване на читалището като място за информация ,

общуване, успешни социални практики.

Визия: Читалището ни трябва да бъде духовно огнище, което да запази и доразвие българските традиции, да създаде привлекателни форми на работа запознавайки хората с историческото наследство и приобщаване младежите в дейности и изяви популяризиращи българското културно наследство.

Мисия: Читалището трябва всеотдайно да воюва за разпространяването на духовните ценности чрез развиване

на творчески способности на населението и траен интерес

на подрастващите поколения.

Изпълнението на Годишната програма има за цел: съхраняването на българските обичаи и традиции, задоволяването на социалните, образователните и информационните потребности на населението и утвърждаване мястото на читалището като духовно средище в гражданското общество.

Дейността на НЧ“ Христо Ботев“-1928 е подчинена на ЗНЧ,

Закона за обществените библиотеки и Общото събрание.

За постигане на основната цел читалището извършва следните дейности:

-Библиотечна дейност

-Културно-масова дейност

-Художествена самодейност

Библиотечна дейност-Библиотеката на читалището разполага с 7278 тома литература и извършва библиотечно-информационно обслужване.

* Обновяване на библиотечния фонд в зависимост от читателските интереси.
* Осъществяване на изложби свързани с бележити дати на личности и събития от местен и национален характер.
* Организиране на литературни четения с цел създаване на траен интерес у децата да четат на хартиен носител а не от интернет.

Културно-масова дейност- Читалището развива и обогатява културния живот в селото чрез осъществяване на културния календар- честване на традиционните празници и годишнини, провеждане на мероприятия свързани със съхраняването на българските обичаи и традиции.

Основни задачи:

-Повишаване на художественото и жанрово разнообразие на културните мероприятия.

-Ангажиране на местното население в съживяването на българската традиция за дарителска и благотворителна дейност.

Художествена самодейност- Голяма заслуга за културната дейност на читалището имат самодейците от селото.

Със своя самоотвержен труд и голямо желание те работят за запазване ,съхраняване и обогатяване на традиционните обреди и обичаи.

Основни задачи:

-Участие в конкурси и събори на общинско и регионално ниво.

-Запознаване на подрастващото поколение с местните традиции и обичаи.

НЧ“ Христо Ботев“-1928 като единствена културна институция в селото ще продължи да работи за опазването и съхраняването на културно-историческото наследство във времето на глобализацията и да откликва на всички културни потребности на населението.

**КУЛТУРЕН КАЛЕНДАР ЗА 2023 г.**

**Януари**

06.01 – 175 год. От рождението на Христо Ботев-витрина

08.01.- 140 год. От рождението на Алексей Толстой – витрина

21.01 .- Ден на родилната помощ- празненство.

14.01.- 125 год от смъртта на Луиз Карол- литературно четене.

**Февруари**

08.02.-195 г. от рождението на Жул Верн- витрина

14.02- Ден на лозаря- дегустация на вина.

19.02- 150 г. от обесването на Васил Левски-викторина

**Март**

01.03-Баба Марта-Конкурс „за най хубава мартеница“, кичене с мартеници населението.

03.03- „Слава вам освободители“- литературно-музикална програма.

08.03- Жената извор на вдъхновение и красота- празненство

21.03- Ден на поезията-литературно четене

25.03-Благовещение- изложба на гоблени.

**Април**

02.04-Международен ден на детската книга-маратон на четенето-с приказките на Андерсен.

08.04- Играй, играй Лазаре-лазаруване

16.04- Възкресение Христово-фолклорен празник от „Лазаровден до Георгьовден“

23.04-Световен ден на книгата-литературно четене

**Май**

01.05-Международен ден на труда-екскурзия

16.05-320 год. От смъртта на Шарл Перо-витрина

24.05-„Върви народе възродени“-литературно-музикална програма.

**Юни**

01.06-Международен ден на детето-детско шоу

02.06-Ден на Ботев и на загиналите за свободата и независимостта на България-фотовитрина

**Юли**

02.07-245 год. от смъртта на Жан Жак Русо- витрина

24.07-220 г .от рождението на Александър Дюма-витрина.

**Август**

03.08-125 г. от рождението на Калина Малина- витрина

15.08-Празник на селото-изложба -конкурс за най хубава баница

**Септември**

06.09-Ден на Съединението-фотовитрина.

09.09-195 г. от рождението на Лев Толстой- витрина

22.09-115 г. от провъзгласяването на Независимостта на България- екскурзия до исторически забележителности в страната.

**Октомври**

01.10-Международен ден на възрастните хора-празненство

08.10-65 г. от смъртта на Ран Босилек- литературно четене.

**Ноември**

01.11-Празник на читалището- 95 г. от създаването-празнична програма

21.11- Ден на християнското семейство-празненство

**Декември**

25.12-коледно-новогодишни празници-Конкурс „за най автентична сурвачка“ ,коледно празненство, коледуване